Diari Oficial de la Generalitat Valenciana


Sumari del DOGV 9327, del 28-04-2022 (2022/3514)

RESOLUCIÓ de 21 d'abril de 2022, del secretari autonòmic d'Ocupació i director general de LABORA, Servei Valencià d'Ocupació i Formació, per a transferir crèdit en el capítol II, «Compra de béns corrents i despeses de funcionament», per un import de cinc-cents cinquanta mil euros (550.000,00 euros).
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9327

Data del DOGV
:   28-04-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/3514


Data del document
:   21-04-2022

Organisme emissor
:   Labora, Servici Valencià d'Ocupació i Formació

Tipus de document
:   Resolució

RESOLUCIÓ de 21 d'abril de 2022, del secretari autonòmic d'Ocupació i director general de LABORA, Servei Valencià d'Ocupació i Formació, per a transferir crèdit en el capítol II, «Compra de béns corrents i despeses de funcionament», per un import de cinc-cents cinquanta mil euros (550.000,00 euros). [2022/3514]  
El pressupost de LABORA Servei Valencià d'Ocupació i Formació, aprovat per la Llei 8/2021, de 30 de desembre, de pressupostos de la Generalitat per a l'exercici 2022, recull una dotació inicial en el capítol II, «Compra de béns corrents i despeses de funcionament», de 25.874.383,00 euros, distribuïts entre els diferents subprogrames pressupostaris, dels quals 99.226.440,00 euros corresponen a l'aportació no condicionada de la Generalitat.  
Pel que fa als subprogrames 322.52, Formació i qualificació professional, i al 322.54, Inserció laboral, la dotació inicial finançada per l'aportació no condicionada de la Generalitat és de 5.355.400,00 i de 5.391.210,00 euros, respectivament, mentre que en els subprogrames 322.59, Administració i coordinació general, i 322.56, Estratègia i modernització, la dotació inicial per import d'1.283.800,00 i 932.000,00 euros, corresponen íntegrament a l'aportació no condicionada de la Generalitat.  
Realitzada l'anàlisi funcional de determinades despeses de funcionament de caràcter horitzontal, i revisats els procediments de gestió, s'ha constatat la insuficiència de crèdit per a escometre les despeses que es generen fins a la fi de l'exercici en els dos últims subprogrames, el 322.56, Estratègia i modernització, i el 322.59, Administració i coordinació general, per la qual cosa resulta procedent una reassignació funcional de dotacions en el capítol II.  
Una vegada revisades les dotacions inicials, resulta que la consignació per a la cobertura d'aquestes despeses, que apuja a 550.000,00 euros, està prevista en el capítol II, «Compra de béns corrents i despeses de funcionament», dels subprogrames pressupostaris 322.52, Formació i qualificació professional, i 322.54, Inserció laboral, per la qual cosa resulta procedent una reassignació funcional de dotacions en el capítol II.  
Per tot això, les directores generals d'Ocupació i Formació i la de Planificació i Serveis proposen transferir un crèdit del capítol II dels subprogrames 322.52, Formació i qualificació professional, i 322.54, Inserció laboral, al mateix capítol dels subprogrames 322.59, Administració i coordinació general, i 322.56, Estratègia i modernització, per un import de 550.000,00 euros.  
Vist l'informe de la Intervenció Delegada en LABORA, de data 20 d'abril de 2022, tenint en compte el que disposen els articles 39, 44 i 49 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, en els articles 8.3, 25.1.a i 26.1.a de la Llei 8/2021, de 30 de desembre, de pressupostos de la Generalitat per a l'exercici 2022, i el Decret 77/2019, de 7 de juny, del Consell, de regulació del procediment de gestió del pressupost de la Generalitat; el Decret 216/2020, de 29 de desembre, del Consell, d'aprovació del Reglament d'organització, règim jurídic i funcional de LABORA Servei Valencià d'Ocupació i Formació; l'article 106 de Llei 27/2018, de 27 de desembre, en el qual es modifica el punt 1 del capítol I de la Llei 3/2000, de 17 d'abril, per la qual es crea LABORA, Servei Valencià d'Ocupació i Formació; el Decret 7/2019, de 20 de juny, del president de la Generalitat, pel qual determina les secretàries autonòmiques de l'Administració del Consell; i el Decret 105/2019, de 5 de juliol, del Consell, pel qual estableix l'estructura orgànica bàsica de la Presidència i de les conselleries de la Generalitat, resolc:  
  
  
Transferir crèdit del capítol II dels subprogrames 322.52, Formació i qualificació professional, i 322.54, Inserció laboral, per un import de 550.000,00 euros, finançats amb fons no condicionats de la Generalitat, tal com es detalla a continuació.  
  
  
Aplicacions pressupostàries   
de despesa que disminueixen: Import:  
11.31.64.2267.74461.6 C. de despesa 683 675.401,00 -  
04.24.97.7234.06239.1 C. de despesa 848 980.586,00 -  
  
Aplicacions pressupostàries   
de despesa que augmenten: Import:  
33.77.14.5910.48149.5 C. de despesa 619 262.872,00 -  
52.96.25.5413.42197.3 C. de despesa 156 132.793,00 -  
  
València, 21 d'abril de 2022.- El secretari autonòmic d'Ocupació i director general de LABORA: Enric Nomdedéu i Biosca.